হিমাক বাংলাৰ হিমা বুলি দাবী কৰা 'নিউজ এক্স পি বেংগালি' নামৰ প'ৰ্টেলটোৰ ক্ষমা বিচাৰি দিয়া পোষ্টটোৰ ছবি। ফটোৰ উৎস : ফেইচবুক।
হিমা দাসৰ ঈৰ্ষণীয় সফলতাই এতিয়া সকলোকে আপোনত্বৰ দাবী কৰিবলৈ উৎসাহিত কৰি তুলিছে। অসমৰ হিমা এতিয়া হৈ পৰিছে সকলোৰে হিমা। দেশৰ হিমা। দেশৰ সম্পদ। কিন্তু হিমাৰ অসমীয়া পৰিচয়, হিমাৰ গাত থকা অসমৰ মাটি-পানীৰ পৰিচয়ক যদি আন কোনোবাই তেওঁলোকৰ বুলি ক'ব খোজে?
তেনেকুৱা এটা অপপ্ৰয়াস দেখা গ'ল কলকাতাস্থিত এটা নিউজ প'ৰ্টেলৰ কৰ্মকাণ্ডত। 'নিউজ এক্স পি বেংগালি' (newsxp bengali) নামৰ নিউজ প'ৰ্টেলটোৰ ফেইচবুক পেইজত ১৩ জুলাইৰ দিনা, অৰ্থাৎ হিমাই বিশ্ব জুনিয়'ৰ এথলেটিকছত দেশৰ প্ৰথমটো স্বৰ্ণ পদক জিকাৰ পিছদিনাই লিখিলে,
ইয়াৰ পিছতে অসমৰ বিভিন্নজন ফেইচবুক য়ুজাৰে এই কথাৰ তীব্ৰ প্ৰতিবাদ কৰে। হিমা দাসক বাংলাৰ হিমা দাস সজাব খোজা মানসিকতাক গৰিহণা দিয়ে বহুজনে। প্ৰথমে কাণসাৰ কৰা নাছিল যদিও প'ৰ্টেলটোৰ কৰ্তৃপক্ষই পিছত নিজৰ ভুল স্বীকাৰ কৰে আৰু পূৰ্বৰ পোষ্টটো ডিলিট কৰি দিয়ে। তাৰ উপৰি ক্ষমা প্ৰাৰ্থনা কৰে অসমৰ ওচৰত।
'নিউজ এক্স পি বেংগালি'-এ দিয়া প্ৰথম পোষ্টটো, য'ত বাংলাৰ হিমা দাস বুলি কোৱা হৈছিল। ফটোৰ উৎস : ফেইচবুক।
উল্লেখযোগ্য যে বিশ্ববিশ্ৰুত সংগীতশিল্পী ড০ ভূপেন হাজৰিকাৰ ক্ষেত্ৰতো এনেকুৱা ঘটিছিল। ভূপেন হাজৰিকাৰ জীৱনকালতে আৰু মুম্বাইত থকাৰ সময়ত ঘটা উক্ত ঘটনাত শিল্পীজনক মহাৰাষ্ট্ৰৰ বুলি দাবী কৰিছিল কিছুমান পক্ষই।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
